เทศกาลสงกรานต์ สรงน้ำขอพร พระพุทธสิหิงค์ ลานคนเมือง ศาลาว่าการกรุงเทพมหานคร
รศ.ทวิดา กมลเวชช รองผู้ว่ากรุงเทพมหานคร อัญเชิญพระพุทธสิหิงค์ จากพิพิธภัณฑ์สถานแห่งชาติ เขตพระนคร เพื่อไปประดิษฐานที่ลานคนเมือง ศาลาว่าการกรุงเทพมหานคร ในช่วงระหว่างวันที่ 12-14 เมษายนนี้ โดยพิธีในช่วงเช้าเป็นพิธีบวงสรวงและอัญเชิญขึ้นสู่รถ เพื่อให้ประชาชนไหว้สักการะและสรงน้ำ โดยขบวนอัญเชิญพระพุทธสิหิงค์ ได้แวะหยุดให้ประชาชนได้สรงน้ำในแต่ละจุด ได้แก่ สวนสันติชัยปราการ วัดชนะสงคราม ปากคลองตลาด ก่อนที่จะไปประดิษฐานที่บริเวณหน้าลานคนเมืองศาลาว่าการกรุงเทพมหานครทั้งนี้หลังจากขบวนมาถึงบริเวณหน้าลานคนเมือง ศาลาว่าการกรุงเทพมหานครแล้ว จะมีพิธีอัญเชิญพระพุทธสิหิงค์ ขึ้นประดิษฐานบนมณฑป ในช่วงเวลา 12.30 น. โดยสามารถติดตามการถ่ายทอดสด ผ่านเฟซบุ๊กเพจ กรุงเทพมหานคร